CELEX: 22007D0002
Language: bg
Date: 2007-04-27 00:00:00
Title: Решение на Съвместния комитет на ЕИП № 2/2007 от 27 април 2007 година за изменение на приложение I Ветеринарни и фитосанитарни въпроси към Споразумението за ЕИП

9.8.2007   
            
            
               BG
            
            
               Официален вестник на Европейския съюз
            
            
               L 209/3
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 2/2007
   от 27 април 2007 година
   за изменение на приложение I „Ветеринарни и фитосанитарни въпроси“ към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „споразумението“, и по-специално член 98 от него,
   като има предвид, че:
   
               (1)
            
            
               Приложение I към споразумението бе изменено с Решение № 141/2006 на Съвместния комитет на ЕИП от 8 декември 2006 г. (1).
            
         
               (2)
            
            
               Решение 2003/724/ЕО на Комисията от 10 октомври 2003 г. за предоставяне на временна дерогация от Директива 82/894/ЕИО по отношение на честотата на обявяване на първични огнища на спонгиформна енцефалопатия по говедата (2) следва да бъде включено в споразумението.
            
         
               (3)
            
            
               Решение 2004/216/ЕО на Комисията от 1 март 2004 г. за изменение на Директива 82/894/ЕИО на Съвета относно обявяване на болестите по животните в рамките на Общността във връзка с включване на някои болести по еднокопитните и някои болести по пчелите в списъка на болести, подлежащи на задължително обявяване (3), следва да бъде включено в споразумението.
            
         
               (4)
            
            
               Настоящото решение следва да не се прилага за Лихтенщайн,
            
         РЕШИ:
   Член 1
   Глава I от приложение I към споразумението се изменя, както следва:
   
               1.
            
            
               В точка 10 (Директива 82/894/ЕИО на Съвета) от част 3.1 се добавя следното тире:
               
                           „—
                        
                        
                           
                              32004 D 0216: Решение 2004/216/ЕО на Комисията от 1 март 2004 г. (ОВ L 67, 5.3.2004 г., стр. 27).“
                        
                     
         
               2.
            
            
               В точка 10 (Директива 82/894/ЕИО на Съвета) от част 3.1 се добавя следният адаптиращ текст:
               „За целите на това споразумение разпоредбите на директивата трябва да се четат със следното адаптиране:
               Този акт се прилага също за Исландия.“
            
         
               3.
            
            
               След точка 33 (Решение 2005/393/ЕО на Комисията) от част 3.2 се добавя следната точка:
               
                           „34.
                        
                        
                           
                              32003 D 0724: Решение 2003/724/ЕО на Комисията от 10 октомври 2003 г. за предоставяне на временна дерогация от Директива 82/894/ЕИО по отношение на честотата на обявяване на първични огнища на спонгиформна енцефалопатия по говедата (ОВ L 260, 11.10.2003 г., стр. 36).“
                        
                     
         Член 2
   Текстовете на решения 2003/724/ЕО и 2004/216/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 28 април 2007 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 27 април 2007 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 89, 29.3.2007 г., стр. 6.
   
      (2)  ОВ L 260, 11.10.2003 г., стр. 36.
   
      (3)  ОВ L 67, 5.3.2004 г., стр. 27.
   
      (4)  Без отбелязани конституционни изисквания.